stanford-oval/wikipedia huggingface dataset:
הבחירות לכנסת השלישית
תוצאות הבחירות

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| רשימה | רשימה | רשימה | רשימה | מושבים בכנסת | מושבים בכנסת | מושבים בכנסת | קולות | קולות | קולות | קולות |
| כינוי הרשימה | כינוי הרשימה | סימן | ראש הרשימה | מס' |  | ± | מס' | אחוז |  | ± |
| מפלגת פועלי ארץ ישראל ובלתי מפלגתיים |  | א | דוד בן-גוריון | 40 | 40 / 120 | 5 | 274,735 | 32.2% |  | 5.1 |
| תנועת החרות |  | ח | מנחם בגין | 15 | 15 / 120 | 7 | 107,190 | 12.6% |  | 6 |
| הסתדרות הציונים הכלליים מפלגת המרכז |  | צ | פרץ ברנשטיין | 13 | 13 / 120 | 7 | 87,099 | 10.2% |  | 6 |
| חזית דתית לאומית (הפועל המזרחי, המזרחי ודתיים בלתי מפלגתיים) |  | ב | משה שפירא | 11 | 11 / 120 | חדש | 77,936 | 9.1% |  | חדש |
| מפלגת אחדות העבודה - פועלי ציון ובלתי מפלגתיים |  | תו | יצחק טבנקין | 10 | 10 / 120 | חדש | 69,475 | 8.2% |  | חדש |
| מפלגת הפועלים המאוחדת ובלתי מפלגתיים |  | מ | מאיר יערי | 9 | 9 / 120 | 6 | 62,401 | 7.3% |  | 5.2 |
| חזית דתית תורתית (אגודת ישראל, פועלי אגודת ישראל ודתיים בלתי מפלגתיים) |  | גד | יצחק מאיר לוין | 6 | 6 / 120 | חדש | 39,836 | 4.7% |  | חדש |
| המפלגה הקומוניסטית הישראלית ובלתי מפלגתיים |  | ק | שמואל מיקוניס | 6 | 6 / 120 | 1 | 38,492 | 4.5% |  | 0.5 |
| המפלגה הפרוגרסיבית |  | פ | פנחס רוזן | 5 | 5 / 120 | 1 | 37,661 | 4.4% |  | 1.2 |
| הרשימה הדימוקרטית לערביי ארץ-ישראל |  | יד | סיף-אלדין אל-זועבי | 2 | 2 / 120 |  | 15,475 | 1.8% |  | 0.6 |
| הקידמה והעבודה |  | נ | סאלח-חסן ח'ניפס | 2 | 2 / 120 | 1 | 12,511 | 1.5% |  | 0.3 |
| חקלאות ופיתוח |  | ע | פארס חמדאן | 1 | 1 / 120 |  | 9,791 | 1.1% |  |  |
אחוז החסימה: 1%
| רשימת ספרדים ועדות המזרח, עולים ותיקים ובלתי מפלגתיים |  | סצ | אליהו אלישר | 0 |  | 2 | 6,994 | 0.8% |  | 1 |
| הרשימה הערבית - המרכז |  | צח | חסן עבדאללה מנסור | 0 |  | חדש | 4,484 | 0.5% |  | חדש |
| ליכוד - תנועה כלכלית עממית |  | ש | אפרים גוזמן | 0 |  | חדש | 3,044 | 0.4% |  | חדש |
| התאחדות התימנים בישראל |  | ל | זכריה גלוסקא | 0 |  | 1 | 2,459 | 0.3% |  | 0.9 |
| רשימה דתית מקורית, תנועת בני תימן ודתיים בלתי מפלגתיים |  | יט | צדוק יצהרי | 0 |  | חדש | 2,448 | 0.3% |  | חדש |
| רשימת העולה החדש |  | רי | מוריץ משה זילברמן | 0 |  | חדש | 1,188 | 0.1% |  | חדש |
| סה"כ | סה"כ | סה"כ | סה"כ | 120 | 120 | 120 | 853,219 | 100% | 100% | 100% |
| בעלי זכות הצבעה | בעלי זכות הצבעה | בעלי זכות הצבעה | 1,057,795 | קולות כשרים | קולות כשרים | קולות כשרים | 853,219 | 82.8% | 82.8% | 7.7 |
רשימות המועמדים המלאות: עיתון רשמי מס' 425 (אורכב 12.06.2018 בארכיון Wayback Machine)
תוצאות הבחירות: עיתון רשמי מס' 432
פרטי חישוב חלוקת המנדטים: נספח לזיכרון דברים - תוצאות הבחירות לכנסת השלישית
נראה כי על אף דרישתו של בן-גוריון למתן רוב מוחלט למפא"י, ירדה המפלגה בחמישה מנדטים מהישגיה בבחירות הקודמות. הציונים הכלליים נחלשו מאוד, על אף הסערה שעוררו בעניין קסטנר, וירדו לשלושה-עשר מנדטים.
הפתעת הבחירות הייתה תנועת החרות. תנועה זו, שבן-גוריון השקיע מאמצים רבים כדי להציגה כמי שנמצאת מחוץ לגדר הקונצנזוס הלאומי וכתנועת שוליים של הימין הקיצוני, הפכה באופן מפתיע לתנועת האופוזיציה המרכזית לשלטון מפא"י וזכתה לחמישה-עשר מנדטים, שהיוו כמעט הכפלה של כוחה.
לאחר הבחירות

ירידת כוחם של מפא"י ושל הציונים הכלליים חייבה פניה למפלגה נוספת לשם הרכבת קואליציה מאוזנת. מכיוון שתנועת החרות נפסלה על ידי בן-גוריון, הוגה הסיסמה "בלי חרות ומק"י", התנהל המשא ומתן עם אחדות העבודה - פועלי ציון ומפ"ם. המשא ומתן היה מסובך בשל הצורך להיענות הן לדרישות הדתיים, הן לדרישות הציונים הכלליים והפרוגרסיבים, והן לדרישות מפלגות השמאל. סיבוך נוסף היה מעמדו של משה שרת אשר עמד בראש רשימת מפא"י.
בתקופה שלאחר הבחירות ועד להרכבת הממשלה, הפגין שרת, שהיה ראש ממשלת המעבר, מרירות רבה כלפי בן-גוריון, אם כי לבסוף התרצה והסכים לשרת בממשלה החדשה בתפקיד שר החוץ. הממשלה החדשה, שכללה את מפא"י, הפרוגרסיבים, הדתיים הלאומיים, אחדות העבודה ומפ"ם, ובסך הכול 73 מנדטים, הוצגה בפני הכנסת על ידי בן-גוריון ב-2 בנובמבר 1955. האתגר הראשי שעמד בפני ממשלה זו, וכך הוצגו הדברים גם על ידי בן-גוריון בנאום הצגת הממשלה, היה המצב הביטחוני בגבול הדרום. ממשלה זו הייתה עתידה ליזום את מבצע קדש.
הערות שוליים

↑  אודי מנור, פרק 1, יגאל אלון - ביוגרפיה פוליטית 1980-1949, אור יהודה: דביר, 2016
↑  הכנסת השלישית, באתר הכנסת
תוצאות הבחירות לכנסת השלישית
ראש הממשלה משה שרת מצביע בירושלים
דלקת המוח היפנית

| קדחת המוח היפנית> מיון מדעי |
| --- | --- |
משפחה:: Flaviviridae
סוג:: Flavivirus
מין:: קדחת המוח היפנית
תחום תפוצה
מזרח אסיה ודרום מזרח אסיה
| --- | --- |
 תחום:  מחלות זיהומיות 
 גורם:  Japanese encephalitis virus 
 תסמינים:  חום, הקאה, neck stiffness, בלבול, כאב ראש, כאבי מפרקים, עייפות, צמרמורת, תרדמת 
 טיפול:  פורוסמיד  פיראצטם  נאוסטיגמין  torasemide  מניטול 
 קישורים ומאגרי מידע
 InfoMed:  דלקת המוח היפנית
 eMedicine:  article/233802 
 DiseasesDB:  7036
 MeSH:  D004672
 סיווגים
 ICD-10:  A83.0
 ICD-11:  1C85 
 
דלקת המוח היפנית או קדחת המוח היפנית (באנגלית: Japanese Encephalitis, ביפנית: 日本脳炎 - ניהון-נואֶן) היא מחלה זיהומית מסוג דלקת מוח נגיפית  הנגרמת על ידי נגיפים  ממשפחת הפלאוויווירידה, הנפוצה במזרח אסיה ובדרום מזרח אסיה ומועברת על ידי עקיצות יתושי כולכית (Culex vishnui ו-Culex tritaeniorhynchus). מרבית מקרי ההידבקות מתרחשים באזורים כפריים, כיוון שהנגיף חי בגופם של חזירים ושל עופות מים כמו אנפתיים. המחלה הקלינית יכולה להיות מתונה עד חמורה עם שיעור תמותה גבוה (20-30%). רבים מבין השורדים אותה (30-50%) לוקים בנזקים נוירו-פסיכיאטריים בלתי הפיכים. המחלה כונתה בעבר "דלקת המוח מסוג B" כדי להבדילה מדלקת המוח על שם פון אקונומו מסוג A.
תסמינים

רוב האנשים החולים בדלקת המוח היפנית יפתחו תסמינים קלים הכוללים כאב ראש וחום בלבד. פחות מ-1% מהמקרים הנדבקים יפתחו מחלה עם תסמינים קשים (קלינית). הצורה הנפוצה ביותר של המחלה הקלינית היא דלקת מוח חריפה. קיימות גם צורות המתבטאות בדלקת קרום המוח אספטית או של מחלת חום בלתי מובחנת. אחרי תקופת דגירה של 5-16 יום המחלה יכולה להתפרץ עם חום גבוה, כאב ראש והקאות, עם קשיון עורף. תוך ימים ספורים מופיעים שינויים במודע, ליקויים נוירולוגיים כמו שיתוקים (כולל המיפרזיס), חרשות, פרכוסים, חולשה כללית, לביליות רגשית, תנועות בלתי רצוניות, לפעמים התנפחות האשכים. הצורה הקלאסית של דלקת המוח היפנית כוללת תמונה של תסמונת פרקינסונית עם פנים קפואות כמו מסיכה, רעידות, נוקשות בתנועות בצורת "גלגל שיניים" ותנועות מסוג מחולית או אתטוזיס. לפעמים מופיעים שיתוקים רפים חריפים כמו בפוליומייליטיס. אצל ילדים מופיעים תכופות פרכוסים, שינויי התנהגות, עלול להתחולל פיגור שכלי ומצב של תרדמת.
מניעה

אדם אשר נדבק בעבר בדלקת מוח יפנית לא ידבק שוב. למניעת המחלה יש להימנע מעקיצות של יתושים. בנוסף משתמשים בחיסונים מלאכותיים. עומדים לרשות הציבור שלושה סוגי חיסונים, המבוססים על הגנוטיפ III של הנגיף. אחד מהם, IXIARO (תרבית תאי ורו שעברו אינאקטיבציה) אושר בשנת 2009 לשימוש בארצות הברית ובו נעשה שימוש בישראל. סוגים אחרים אושרו לשימוש באוסטרליה וניו זילנד. אין ממליצים על חיסון לנוסעים לזמן קצר שביקוריהם מוגבלים לאזורים עירוניים או בזמנים שהם מחוץ לעונה הידועה היטב כבעלת סיכון גבוה להעברת הנגיפים.
טיפול

אין למחלה טיפול ספציפי אלא תומך בלבד וטיפול בסיבוכיה. הוא כולל למקרה הצורך הזנה, הנשמה, טיפול נגד פרכוסים, מניטול נגד לחץ תוך-גולגולתי. אין צורך בבידוד מפני שאין הדבקה מאדם לאדם.
הערות שוליים

↑  שטיינהרט-קציר, המדריך המקיף להודו, 2004
↑  מכבי שירותי בריאות, חיסוני מטיילים - דלקת מוח יפנית
ערך זה הוא קצרמרבנושא מחלות. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דלקת המוח

.
| --- | --- |

צילום MRI של הגולגולת המדגים שינויים באונות הרקתיות. בבדיקת ביופסיה אובחן אנצפליטיס.
 תחום:  נוירולוגיה 
 גורם:  זיהום, אוטואימוני 
 קישורים ומאגרי מידע
 eMedicine:  article/791896 
 DiseasesDB:  22543
 MeSH:  D004660
 סיווגים
 ICD-10:  A83-A86, B94.1, G05
 
אנצפליטיס (Encephalitis; בעברית: דלקת המוח) היא דלקת חריפה של המוח. אנצפליטיס המשולב עם מנינגיטיס קרוי מנינגו-אנצפליטיס.
גורמים

ויראלי – אנצפליטיס ויראלי מתרחש כתוצאה ממעורבות של וירוסים, או באופן ישיר, או כהתפרצות לטנטית לאחר שהאדם הודבק בעבר בווירוס. הווירוס המקושר ביותר לאנצפליטיס ויראלי הוא הרפס סוג I, אולם קיימים וירוסים נוספים העלולים לגרום לכך, דוגמת נגיפי משפחת ה- Flaviviruses; וירוס קדחת מערב הנילוס ועוד.
אנצפליטיס מתווכת חיסונית (Immune mediated encephalomyelitis) – הוא מצב שמופיע לאחר זיהומים ויראליים כגון שפעת, חצבת, או אבעבועות רוח וקשה להבדילו מאנצפליטיס ויראלית. במצב זה יש פגיעה נוירולוגית פרוגרסיבית מספר ימים לאחר הזיהום, אך הפגיעה יכולה להתחיל גם סימולטנית (תוך כדי המחלה) וגם מספר שבועות לאחר הזיהום. הפגיעה נובעת מתהליך בו מתבצעת דה-מייאלינזציה (הרס של שכבות המייאלין) שעלולה לפגוע קשות בגזע המח. בניקור מותני יש ריבוי של לימפוציטים ועליית חלבון קלה.
חיידקי או אחר – אנצפליטיס עלול להיגרם כתוצאה מזיהום חיידקי, כגון מנינגיטיס חיידקי אשר התפשט באופן ישיר למוח, או כסיבוך של זיהום חיידקי ממקור אחר בגוף. טפילים, כגון Toxoplasma gondii,‏ Plasmodium falciparum ו-Naegleria fowleri יכולים לגרום לאנצפליטיס, במיוחד אצל אנשים שמערכת החיסון שלהם חלשה יותר.
תסמינים

התסמינים העיקריים של אנצפליטיס כוללים כאב ראש, חום, בלבול ועייפות. סימנים מתקדמים וחמורים יותר כוללים פרכוסים או התכווצויות, רעד, הזיות ובעיות זיכרון. 
בקרב ילדים, בפרט תינוקות, התסמינים הנפוצים הם עצבנות הכוללת חוסר תיאבון וחום. אנשים מבוגרים עם אנצפליטיס מדגימים תמונה קלינית של חום, כאבי ראש, בלבול ולעיתים פרכוסים.
אבחון

בבדיקה נוירולוגית ניתן להבחין לעיתים בכך שהחולה שרוי במצב של בלבול. נוכחות של קשיון עורף בבדיקה יכולה לרמז על מעורבות של קרומי המוח כגון מנינגיטיס או מנינגו-אנצפליטיס. אבחון הפתוגן אשר גרם למחלה נעשה באמצעות ניקור מותני.
ראו גם

דלקת מוח מקרציות
דלקת מוח מפושטת חריפה
הלל בר

| --- | --- |
אין תמונה חופשית
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד פלנ"ט צנחנים  מפקד גדוד הנח"ל 950  מפקד גדוד 890  מפקד יחידת מורן  מפקד חטיבת עציון
 פעולות ומבצעים
   מבצע שלום הגליל     המערכה ברצועת הביטחון  האינתיפאדה הראשונה
הלל בר הוא קצין צה"ל בדרגת אלוף-משנה בדימוס, שפיקד על גדוד 890, יחידת מורן וחטיבת עציון.
שירות צבאי

עם גיוסו לצה"ל בשנת 1974 התנדב בר לסיירת מטכ"ל. לאחר טירונות צנחנים החל מסלול הכשרה כלוחם ביחידה אך בהמשך הודח מן המסלול והשלים את מסלול הלוחם בחטיבת הצנחנים, בגדוד 890. הוא עבר קורס מ"כים חי"ר וקורס קציני חי"ר ועם סיומו שב לצנחנים ושימש כמפקד מחלקה ופלוגה. בשנים 1979–1980 מונה למפקד פלוגת הנ"ט החטיבתית. בר לחם במלחמת לבנון הראשונה ובשנים 1983–1984 פיקד על גדוד הנח"ל 950 ובשנתיים הבאות פיקד על גדוד 890, והוביל אותו בלחימה ברצועת הביטחון בלבנון. בשנים 1987–1989 על יחידת מורן ובשנים 1991–1992 פיקד על חטיבת עציון.
הערות שוליים

↑  אסף סלומון, "עורב שלי עורב - סיפורה של יחידת עורב צנחנים", הוצאה עצמית, 2022, עמ' 29.
↑  עופר רגב והדס רגב-ירקוני, "890 לא חוזרים עד שמבצעים", פורת הוצאה לאור, מרץ 2009, עמוד 177.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
דלקת השופכה

| --- | --- |
 תחום:  אורולוגיה 
 טיפול:  אזיתרומיצין  אריתרומיצין  אזיתרומיצין 
 קישורים ומאגרי מידע
 eMedicine:  article/438091 
 DiseasesDB:  27902
 MeSH:  D014526
 סיווגים
 ICD-10:  N34
 ICD-11:  GC02.1 
 
דלקת השופכה (בלועזית: אורתריטיס, Urethritis) היא דלקת בצינורית השופכה המוליכה משלפוחית השתן החוצה. לעיתים קרובות זו מתבטאת בכאבים ותחושת צריבה בעת מתן שתן.
ישנן שתי קטגוריות ראשיות לפיהן מגדירים את דלקת השופכה. הקיטלוג נעשה לפי הסיבה הגורמת לדלקת:
דלקת שופכה הנגרמת על ידי זיבה. אצל גברים, פליטה של חומר מוגלתי בדרך כלל מצביע על דלקת זיבתית. אצל נשים ההבדלה קשה יותר משום שלעיתים קרובות אין פליטה של החומר המוגלתי.
דלקת שופכה לא-זיבתית / לא-ספציפית (NGU או NSU), הנגרמת בעיקר על ידי זיהומים שונים או על ידי צנתר.
סיבות לדלקת שופכה לא זיבתית

דלקת שופכה לא זיבתית יכולה להיגרם ממספר מיקרואורגניזמים, ובהם:
Chlamydia trachomatis
Ureaplasma urealyticum
Mycoplasma של איברי המין, דוגמת Mycoplasma genitalium, ‏Mycoplasma hominis, ‏Mycoplasm parvum.
Trichomonas vaginalis
וירוס ההרפס (HSV 1+2)
פטריות בסוג Candida, כשהשכיחה ביותר היא Candida albicans.
דלקת השופכה יכולה להיגרם גם מסיבות לא זיהומיות:
היצרות השופכה
גופים זרים
טראומה גופנית
תסמונת רייטר
בעיות שונות במערכת החיסונית או אלרגיות
ברוב המקרים סיבת דלקת השופכה נעוצה במחלת הזיבה או הכלמידיה. מוערך כי כ-50% ממקרי דלקת השופכה הלא-זיבתית נגרמים על ידי הכלמידיה.
תסמינים

תסמינים אפשריים של דלקת השופכה כוללים:
תחושת צריבה וכאבים בעת מתן שתן.
פליטה לבנה או עכורה מאיבר המין.
צורך תכוף למתן שתן.
לעיתים לא מתבטא שום סימפטום למחלה זו. במקרים אלו האדם הנגוע משמש כנשא ועשוי להדביק את השותפים במגע המיני.
דיאגנוזה

צביעת גרם, שיטה פשוטה שהומצאה עוד בשנת 1884, משמשת לבדיקת הימצאותו של החיידק הגורם למחלת הזיבה בפליטת השופכה בעזרת מיקרוסקופ. זיהוי הכלמידיה, הסיבה השנייה בגודלה לדלקת השופכה, דורשת טכנולוגיה מתקדמת יותר, אשר כיום זמינה לכל.
אם תוצאותן של הבדיקות לזיבה ולכלמידיה שליליות, וסיבתה של דלקת השופכה לא זוהתה, משתמשים במושג דלקת שופכה לא-ספציפית לתיאורה (NSU). לעיתים מבלבלים בין מושג זה לבין המושג "דלקת שופכה לא-זיבתית", אשר מתייחס לדלקת שופכה הנגרמת מאורגניזם אשר זוהה ואינו חיידק הזיבה.
טיפול

בגלל הסיבות הרבות אשר יכולות להביא לדלקת השופכה, אסטרטגיית הטיפול הראשונית קשורה בשימוש במגוון רחב של תרופות אנטיביוטיות האפקטיביות כנגד הכלמידיה. חשוב מאוד לטפל בדלקת השופכה, הן למתלונן והן לשותפים למגע מיני. נשים הנגועות באורגניזמים הגורמים לדלקת השופכה הלא-זיבתית עשויות לפתח דלקת באגן.
אם לא תטופל הדלקת עלולים להיגרם סיבוכים שונים, כגון דלקת יותרת האשך, היצרות של צינור השופכה ואי-פריון.
יש להדגיש את הצורך בהיגיינה של נקבי הגוף. זה כולל הימנעות משימוש בחומרים אקזוטיים, הימנעות משימוש בדאודורנט באזור איברי המין, וניקיון יסודי לאחר מתן שתן או צואה. יש להימנע מקיום יחסי מין עד שהסימפטומים יעלמו, למניעת העברת המחלה.
דת בבתי הספר בישראל

דת בבתי הספר בישראל מתייחסת לנוכחות, להשפעה ולהוראה של דת ומקצועות הקשורים לדת במוסדות החינוך בישראל. מדינת ישראל מחייבת את כלל התלמידים (לא רק את התלמידים היהודים), לקבל חינוך דתי בבתי הספר. הדבר נכון לא רק לגבי בתי ספר דתיים אלא גם לגבי בתי הספר חילוניים, בין אם הם ציבוריים או פרטיים. גם תלמידים לא יהודים מחויבים בלימודי הדת היהודית, בנוסף לדת שלהם.
הוראת דת בבתי ספר בישראל

ישנם ארבעה זרמי חינוך פורמלי עיקריים בישראל. שלושה מהם מפוקחים על-ידי משרד החינוך:
חינוך ממלכתי.
חינוך ממלכתי דתי.
חינוך חרדי, אינו מפוקח על-ידי משרד החינוך אבל מתוקצב על-ידו.
חינוך ערבי, המתבצע בשפה הערבית והעברית נלמדת כשפה שנייה.
הפיצול על בסיס הזדהות אתנית שקיים בין בתי הספר בישראל הוביל להבדלים בין זרמי החינוך בתחום לימודי הדת. בבתי ספר יהודיים ישראלים, היהדות נתפסת כחלק מרכזי מהמורשת והתרבות של ישראל, והוראת חגי ישראל ומנהגים דתיים נתפסת כבעלת חשיבות מכרעת בחיי המדינה בכל ההיבטים.
הוראת דת בבתי ספר בישראל > הרציונל ללימודי דת

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: להפוך את הציטוטים של משרד החינוך לטקסטים אנציקלופדיים.
התורה וטקסטים קאנוניים אחרים נלמדים מסיבות שונות, כל זרם על פי השקפתו:
הוראת דת בבתי ספר בישראל > הרציונל ללימודי דת > בחינוך החרדי

"עומקא דליבא היא תוכנית חינוכית של המחוז החרדי במשרד החינוך. התוכנית עוסקת בחינוך ליראת שמיים ולאהבת התורה, לדקדוק הלכה ולזהות ערכית ותורנית. במסגרתה מפתחים מתודות וכלים חדשניים, בונים תוכניות חינוך בדגש על חוויית תוכן ומכשירים צוותי הוראה לעיסוק מיטבי בנושא." "עומקא דליבא מפתחת תוכניות הכשרה ייעודיות לצוותי הוראה לעיסוק מעמיק ופורה בנושאי ליבה ערכיים כגון אמונה, קדושה, זהות וחוויה רוחנית. כמו כן היא מלווה תהליך בירור ועיצוב של זהות חינוכית מתמשכת."
הוראת דת בבתי ספר בישראל > הרציונל ללימודי דת > בחינוך הממלכתי

"בחוק החינוך הממלכתי נקבע כי אחת ממטרות החינוך הממלכתי היא להשתית את החינוך במדינת ישראל על ערכי תרבות ישראל. תוכנית הלימודים במקרא לבית הספר הממלכתי מבוססת על ההכרה, כי המקרא על ריבוי הפנים שבו הוא מרכיב מרכזי במכנה המשותף התרבותי לכל עם ישראל לדורותיו. מטרות התכנית, עקרונותיה ותוכני הלימוד שבה נקבעו על בסיס הכרה זו."
"המטרות נוסחו בצורה אחידה לכל שכבות הגיל ומוטל על המורים להתאים וליישם אותן על פי שכבות הגיל, הכישורים והיכולת של הלומדים."
"המטרות נוסחו במושגים קוגניטיביים, כדי ליצור מפגש אינטלקטואלי משמעותי של הלומדים עם הכתובים. ההנחה היא שכתוצאה מכך ייווצר גם קשר רגשי בין הלומדים לבין המקרא ורעיונותיו וכך יתחבב ספר התנ"ך על לומדיו."
הוראת דת בבתי ספר בישראל > הרציונל ללימודי דת > בחינוך הממלכתי-דתי

"התנ"ך הוא ספר היסוד של עם ישראל – דבר האלוקים לעמו. התנ"ך מספר את סיפורן של דמויות מופת לאורן צועד העם היהודי מזה אלפי שנים, ותכניו מעצבים את חיי האומה – אמונותיה, שאיפותיה, תקוותיה והנהגותיה ביום חול ובמועד."
הוראת דת בבתי ספר בישראל > הרציונל ללימודי דת > בחינוך הערבי-דרוזי

המקצוע מורשת דרוזית נלמד בבתי הספר במגזר הדרוזי כתחום דעת שהוא חובה מכיתה א' ועד לקבלת תעודת הבגרות. בבתי הספר היסודיים ובחטיבות הביניים המקצוע נלמד מדי שנה כשעה עד שעתיים שבועיות, ובחטיבה העליונה הוא נלמד כמקצוע חובה ליחידת לימוד אחת בתעודת הבגרות. הוראה זו מציגה את חשיבות המקצוע לשימור המורשת הדרוזית ולטיפוח תחושת הזהות והשייכות של כל תלמידי העדה.
הוראת דת בבתי ספר בישראל > הרציונל ללימודי דת > בחינוך הערבי-מוסלמי

"מקצוע לימודי "מורשת ודת האסלאם" נחשב בבתי הספר הערביים כאחד המקצועות העיקריים אשר מפתח את אישיות התלמיד ומכין אותו לחיות חיים של כבוד מבוססים על סובלנות, שיתופיות והסתגלות למהלך העניינים במאה ה-21. התכנים הלימודיים (הטקסטים) והיסודות הדתיים הם קבועים ואינם משתנים. אבל אין זה מונע בעדנו מלהגיש את החומר לתלמידים בשיטות חדישות המתאימות יותר לרוח התקופה ולוקחת בחשבון את התמורות המתחוללות בה."
הוראת דת בבתי ספר בישראל > תכנים ופעילויות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הוראת דת בבתי ספר בישראל > ההקשר הדתי במסמך על השגי מערכת החינוך בישראל

מסמך הישגי מערכת החינוך בישראל – מבט-על שפרסם בשנת 2022 מרכז מרכז טאוב לחקר המדיניות החברתית בישראל מציין כי למרות הפיצול האתני בין בתי הספר הצטמצמו הפערים בין בתי ספר יהודים לבתי ספר ערבים ובין בתי ספר במרכז לפריפריה.
ביקורת

הדיון על מקומה ואופייה של הדת במערכת החינוך בישראל נמשך מימיה הראשונים של המדינה. בשנת 1951, התנגד ראש ממשלת ישראל דוד בן-גוריון לניכוס הדת בבתי הספר על ידי המפלגות הדתיות. הדיון התקיים בהקשר של העולים החדשים שהגיעו לארץ, שהיו ברובם דתיים. ההסתדרות הביעה כוונה לפתוח בתי ספר דתיים והמפלגות הדתיות התנגדו לכך.
אינו חייב כל יהודי השולח את ילדו למוסד חינוך של "המזרחי" או ה"אגודה" להיות דתי. והרי מבקרת נכדתי בגן-ילדים של זרם "המזרחי" הואיל ואשת בני גרה במקום הקרוב לגן כזה."
הערות שוליים

↑  Barbara S. Okun and Dov Friedlander, Educational Stratification among Arabs and Jews in Israel: Historical Disadvantage, Discrimination, and Opportunity, Population Studies, July 2005, in JSTOR
↑  תני גולדשטיין, ישראל - המדינה היחידה בעולם המפותח שמחייבת ללמוד שיעורי דת, באתר זמן ישראל, 27 באוקטובר 2019
↑  עומקא דליבא, באתר משרד החינוך – פורטל פדגוגי חרדי
↑  על הוראות התנ"ך, באתר edu.929.org.il
↑  תנ"ך – חמ"ד לחטיבת ביניים | מרחב פדגוגי | משרד החינוך, באתר פורטל עובדי הוראה | מרחב פדגוגי (באנגלית)
↑  לימודי המורשת הדרוזית בבתי הספר במגזר הדרוזי ובבתי ספר ממלכתיים, באתר משרד החינוך
↑  מורשת ודת אסלאם, באתר משרד החינוך – המזכירות הפדגוגית – אתר מורשת
↑  נחום בלס, הישגי מערכת החינוך בישראל: מבט-על, באתר מרכז מרכז טאוב, ‏דצמבר 2022
הלל גבע

פרופ' הלל גבע הוא ארכאולוג ישראלי שביצע חפירות רבות בירושלים. מנהל החברה לחקירת ארץ-ישראל ועתיקותיה.
ביוגרפיה

גבע למד ארכאולוגיה באוניברסיטה העברית. בתחילת שנות ה-70 הוא השתתף במחקר של מערות קבורה בהר הצופים. במשך שנות ה-70 וה-80 הוא השתתף בחפירות שערך נחמן אביגד ברובע היהודי. במהלך חפירות אלו היה גבע מהדוחפים את העמדה שירושלים של ימי בית ראשון הגיעה עד למגדל דוד.
בנוסף, חפר גבע באזור מגדל דוד ובניגוד למקובל פקפק בטענה שהלגיון העשירי פרטנסיס שכן במגדל דוד, אף על פי שבחפירות במקום נמצאו רעפים ולבנים עם טביעות חותם של הלגיון, שכן טביעות של הלגיון נמצאו בכל רחבי העיר ולעומת זאת בחפירות מגדל דוד לא נמצאו מבנים כלשהם של הלגיון.
בשנים 2003–2006, חפר גבע מתחת לבית הכנסת החורבה מטעם האוניברסיטה העברית והחברה לפיתוח הרובע היהודי, לקראת שחזור בית הכנסת. בחפירות אלו גילה קשת שלמה שזוהתה כשער רחוב שהתפצל מהקארדו מהתקופה הביזנטית.
מכהן כמנהל החברה לחקירת ארץ-ישראל ועתיקותיה.
הערות שוליים

↑  צבי אילן, קברי יהודים נחשפו בירושלים, דבר, 21 באפריל 1972
↑  עדות להתקפת בבל על ירושלים נתגלתה בחפירות הרובע היהודי, דבר, 30 באוקטובר 1975
צבי אילן, הרחוב הראשי של ירושלים הקדומה, דבר, 30 ביוני 1976
↑  צבי אילן, הקארדו של ירושלים, דבר, 18 בנובמבר 1983
↑  צבי אילן, מצודת ירושלים, דבר, 23 בינואר 1981
↑  צבי אילן, הלגיון העשירי, דבר, 7 באוגוסט 1981
↑  נדב שרגאי‏, תגליות ארכיאולוגיות בין חורבות ה"חורבה", באתר וואלה, 28 בנובמבר 2006
↑  חדשות בעתיקות - פברואר 2014, רשות הטבע והגנים
| --- | --- |
בקרת זהויות :  NLI: 987007261769505171  GND: 1196737274  ISNI: 0000 0000 6656 1709  LCCN: n94095077  SUDOC: 080184057  VIAF: 2690411   WorldCat (עם VIAF): 2690411 
ערך זה הוא קצרמרבנושא ישראלים ובנושא ארכאולוגיה. אתם מוזמנים לתרום לוויקיפדיה ו.
דניאל מרקוביץ'

אין תמונה חופשית
דניאל מרקוביץ' (נולד ב-18 ביוני 1989) הוא מלחין, מתזמר ומפיק מוזיקלי לסרטים וטלוויזיה, המתגורר בארצות הברית וישראל.
ביוגרפיה

מרקוביץ' למד הלחנה בבית הספר למוזיקה ע"ש בוכמן-מהטה באוניברסיטת תל אביב ובבית הספר למוסיקה ודרמה גילדהול (אנ') שבלונדון. סרטים אשר הלחין הוקרנו בפסטיבלים גדולים ברחבי העולם, בין היתר בפסטיבל הסרטים בקאן וויאנלה.
הוא הלחין בין היתר את סדרת הדרמה המשטרתית "בלקספייס", וכתב מוזיקה עבור סדרת האנימציה העולמית לגו נינג'גו.
הוא ידוע בשיתוף פעולה שלו עם הבמאי הישראלי-אמריקאי אייל רש. בין השאר עבדו יחדיו על הסרט See Through בכיכובה של לורן רידלוף ועל Ruth - A Little Girl's Big Journey העוסק בחיה המוקדמים של רות וסטהיימר.
אחד משיתופי הפעולה הבולטים שלו הוא עם המלחין והמפיק עידו ריבלין יחדיו הלחינו מספר סדרות וסרטים ביניהם הסרט ארץ שלג של הבמאי יוני זיכהולץ ו"גאליס - המסע לאסטרה".
זוכה פרס אופיר למוזיקה הטוב ביותר על סרט הקולנוע המוזיקלי "המנצחים"  (2023)
כיום הוא חבר פעיל ב-Society of Composers and Lyricists בלוס אנג'לס לאחר שהשתתף בתוכנית המנטורים שלהם בשנת 2018.
החל משנת 2020 הוא חלק מהאקדמיה הישראלית לקולנוע וטלוויזיה.
דורותי פילדס

| --- | --- |

דורותי פילדס וארתור שוורץ, 1951
 לידה:  15 ביולי 1905 אלנהרסט, ארצות הברית 
 פטירה:  28 במרץ 1974 (בגיל 68) ניו יורק, ארצות הברית 
 מקום קבורה:  Maimonides Cemetery 
 מוקד פעילות:  ארצות הברית 
 תקופת הפעילות:  1926–1974 (כ־48 שנים) 
 סוגה:  מחזמר 
 שפה מועדפת:  אנגלית 
 פרסים והוקרה:  פרס אוסקר לשיר המקורי הטוב ביותר (4 במרץ 1937) 
 www.dorothyfields.org
 פרופיל ב-IMDb
 
דורותי פילדס (אנגלית: Dorothy Fields; ‏ 15 ביולי 1905 - 28 במרץ 1974), פזמונאית. כתבה למעלה מ-400 שירים, בעיקר למחזות זמר בברודוויי ולסרטים ובכללם שירים הנכללים בספר השירים האמריקאי הגדול. אחת מהנשים היוצרות הבודדות בסמטת טין פאן והוליווד.
תולדות חייה

נולדה בניו ג'רזי וגדלה בניו יורק. בת למשפחת מהגרים מפולין. אביה היה אמן וודוויל. עד אמצע שנות השלושים כתבה לברודוויי ובין להיטיה מהתקופה, ללחנים של ג'ימי מקיו (Jimmy McHugh) ניתן למנות את Exactly Like You ואת On the Sunny Side of the Street.
ב-1935 עברה להוליווד והחלה את שיתוף הפעולה הפורה שלה עם המלחין ג'רום קרן. יחד כתבו את המוזיקה לסרטים Roberta ו-Swing Time עם פרד אסטר וג'ינג'ר רוג'רס. שירם The Way You Look Tonight מסרט זה זכה לפרס אוסקר לשיר הטוב ביותר לשנת 1936.
בשנות הארבעים חזרה לברודוויי כליבריתנית עבור מחזות בברודוויי, חלקם בשיתוף פעולה עם אחיה, הרברט פילדס. בין היתר כתבה את הליברית למחזמר "אנני אוקלי אשת לפידות" (1946). המחזמר זכה להצלחה אדירה ו"רץ" בברודוויי במשך 1,147 הופעות. המחזמר המוצלח ביותר שכתבה היה Redhead ("ג'ינג'ית") מ-1959 שזכה לחמישה פרסי טוני בהם עבור המחזמר הטוב ביותר.
היא נפטרה עקב שבץ בגיל 68.
בנאום ההשבעה של ברק אובמה לנשיאות ארצות הברית ציטט הנשיא את שירה של פילדס מן הסרט Swing Time באמרו: "Starting today, we must pick ourselves up, dust ourselves off, and begin again the work of remaking America" (החל מהיום עלינו לאסוף את עצמנו, לנקות את האבק, ולהתחיל מחדש את מלאכת שיקום אמריקה).
הערות שוליים

↑  אנני אוקלי אשת לפידות במסד הנתונים IBDB (באנגלית)
| --- | --- |
בקרת זהויות :  NLI: 987007437958805171  PLWABN: 9810682742105606  BIBSYS: 1004195  BNE: XX850259  BnF: cb137951840 (data)  CiNii: DA07844430  GND: 120891735  ISNI: 0000 0000 8138 6224  LCCN: n81023046  MusicBrainz: 9a775c6e-9346-4b16-a611-cae1b1c6362f  NDL: 001161256  NKC: ola2002159334  NLA: 35447571  NLK: KAC2018N3257  NSK: 000066255  NTA: 072049987  RERO: 02-A006113917  SNAC: w6hf8jtc  SUDOC: 087883856  Trove: 956142  VIAF: 59268144   WorldCat (עם VIAF): 59268144
דלקת הצפק

| --- | --- |
 תחום:  גסטרואנטרולוגיה 
 מיקום אנטומי:  צפק 
 תסמינים:  הקאה, abdominal tenderness, בחילה 
 טיפול:  צפטריאקסון  amphotericin B  מרופנם  cefotaxime  cefotetan  cefoxitin 
 קישורים ומאגרי מידע
 eMedicine:  1952823 
 MeSH:  D010538
 סיווגים
 ICD-10:  K65 
 ICD-11:  DC50 
 
דלקת הצֶפֶק (בלועזית: פֵּרִיטוֹנִיטִיס, Peritonitis) היא תהליך דלקתי בחלל הצפק (פריטונאום), שבו נוזל עשיר בחלבון פיברין ובתאי דם לבנים חודר לתוך חלל הצפק, בדרך כלל, כתוצאה משנית מזיהום המתפשט מאיבר מזוהם בבטן. מקורות הזיהום הנפוצים, הם: נקב בתוספתן, תריסריון, קיבה, כיס מרה ומעיים, דלקת באיברי המין הנשיים ודלקת בלבלב.